Unión del Pueblo Navarro (UPN) talde parlamentarioari atxikitako foru parlamentari Ángel Ansa Echegaray jaunak idatziz erantzuteko galdera egin du, “Identifikazio biometrikoko Walleta” ezartzeko aukeraren inguruko proiektuari buruz (11-23/PES-00223). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Telekomunikazioetako eta Digitalizazioko Zuzendaritza Nagusiak, pasa den irailean, NASERTIC enpresa publikoari Eskubide Sozialetako, Ekonomia Sozialeko eta Enpleguko Departamentuarentzako egiaztagiri biometriko bat eraiki eta ezartzeko lanak agintzea onetsi zuen.

PLENAn argitaratu zen ‘Wallet Digitalaren garapena eta ezarpena Suspertze, Eraldatze eta Erresilientzia Planaren esparruan, Europar Batasuna-Next Generation funtsekin finantzatua’ proiektuaren baldintza-agiria.

Abenduan, ‘Wallet Digitalaren garapena eta ezarpena Suspertze, Eraldatze eta Erresilientzia Planaren esparruan, Europar Batasuna-Next Generation funtsekin finantzatua’ proiektuaren kontratazioa VERIDAS Digital Authentication Solution SL enpresari adjudikatu zitzaion.

Duela gutxi, kick off-a burutu da Nafarroako Gobernuaren, NASERTIC enpresa publikoaren eta baldintza-agiriaren lehenengo faseko egikaritzea planifikatu eta bultzatzeko enpresa adjudikaziodunaren artean.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko urtarrilaren 4an

Unibertsitateko, Berrikuntzako eta Eraldaketa Digitaleko kontseilaria: Patricia Fanlo Mateo